Legal Document

Category: 18

Text:
116. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ  Αριθ. 85724/8615  της 27 Αυγ./5 Σεπτ. 1986 (ΦΕΚ Β΄ 565) Κατάταξη δικηγόρων σε Μ.Κ. σύμφωνα με το Νόμ. 1505/84. Έχοντες υπόψη: 1.Τις διατάξεις της παρ. 2 του άρθρ. 26 του Νόμ. 1505/1984 «αναδιάρθρωση μισθολογίου προσωπικού της δημόσιας διοίκησης και άλλες συναφείς διατάξεις». 2.Την παρ. 1 του άρθρ. 2 του Νόμ. 1093/1980 που προστέθηκε στο Ν.Δ. 3026/1954 με το άρθρ. 92 Α. 3.Το έγγραφο του Υπ. Οικονομικών με αριθ. 63051/16 Ιουν. 1986. 4.Την αριθ. 8257/85 κοινή απόφαση του Πρωθυπουργού και του Υπουργού Προεδρίας της Κυβέρνησης. 5.Την αριθ. 5442/86 κοινή απόφαση του Πρωθυπουργού και του Υπουργού Οικονομικών, αποφασίζουμε: 1.Οι δικηγόροι των οποίων τα κατώτατα όρια αμοιβής καθορίζονται με τις διατάξεις της παρ. 1 του άρθρ. 2 του Νόμ. 1093/1980 διέπονται από τις διατάξεις του Νόμ. 1505/84, και κατατάσσονται σε μισθολογικά κλιμάκια χωρίς περαιτέρω εξέλιξη ως ακολούθως; α)οι δικηγόροι παρά πρωτοδίκαις στο 16ο μισθολογικό κλιμάκιο. β)οι δικηγόροι παρ’ εφέταις στο 10ο μισθολογικό κλιμάκιο. γ)οι δικηγόροι παρ’ Αρείω Πάγω στο 3ο μισθολογικό κλιμάκιο. 2.Οι διατάξεις του Νόμ. 1093/1980 εξακολουθούν να ισχύουν κατά τα λοιπά. Η ισχύς της απόφασης αυτής θα αρχίσει από τη δημοσίευσή τους στην Εφημερίδα της Κυβέρνησης. (Αντί για τη σελ. 390,321(α) Σελ. 390,321(β) Τεύχος Θ83-Σελ.27 Κώδικας περί Δικηγόρων 6.Δ.α.115-116